《佥宪徐迂斋陈冷庵会于泰和观临别言怀》
明代·罗伦

泰和观里秋光满，共对寒香进此杯。病骨可曾缘客醉，好怀今日为君开。

碧山白发定谁老，黄鹤青霄何处来。十二天章还老手，明朝归取五云裁。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。